
Happy FM d.o.o., Kolodvorska 29, 10410 Velika Gorica, OIB: 81362164358, objavljuje Pravila sudjelovanja u Nagradnom natječaju "Happy vjenčanje godine"

Članak 1.
Priređivač Nagradnog natječaja je Happy FM d.o.o., Kolodvorska 29, Velika Gorica, OIB: 81362164358 (dalje u tekstu: Priređivač), a isti će se odvijati u programu radija Happy FM za potrebe promocije radija i sponzora ROX d.o.o. (u daljnjem tekstu: Sponzor).

Članak 2.
Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju "Happy vjenčanje godine" (u daljnjem tekstu: Natječaj). Na ovaj pravilnik primjenjuju se i odredbe Općeg pravilnika o igrama objavljen na https://happyfm.hr/pravilnik-o-igrama/. U slučaju nesukladnosti između odredaba sadržanim u Općem pravilniku i ovim Pravilima, primjenjivat će se odredbe ovih Pravila. 

Članak 3.
Svrha Natječaja je ostvarivanje promidžbenih učinaka za Sponzora i radio Happy FM.

Članak 4.
Natječaj se realizira u razdoblju od ponedjeljka 9. studenog 2026. godine do subote 6. veljače 2027. godine.

Članak 5.
Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

Članak 6. 
Pravo sudjelovanja u Natječaju imaju sve punoljetne osobe koje na teritoriju RH imaju svoje prebivalište, osim djelatnika društva Happy FM d.o.o., radija Happy FM i vezanih kompanija, kao i njihovi stalni suradnici te članovi njihovih užih obitelji. Jedna osoba može osvojiti samo jednu nagradu.

Članak 7.
Natječaj će se realizirati na način da će se u razdoblju od 9. studenog do 15. studenog 2026. godine u programu Happy FM-a predstaviti nagradni natječaj i objasniti  pravila natječaja te način sudjelovanja. 

U razdoblju od 16. studenog do 6. prosinca 2026. godine provodit će se prijave za sudjelovanje u Natječaju, u okviru kojeg će se odabrati ljubavni par kojem će biti dodijeljena nagrada – organizacija vjenčanja iz snova. Zainteresirani sudionici mogu se prijaviti slanjem prijave putem WhatsApp broja Happy FM-a: +385 91 443 3323. 

Prijava mora sadržavati: ime i prezime, adresu, broj mobitela i e-mail adresu. Uz to, glasovnom porukom ili videozapisom u maksimalnom trajanju od 60 sekundi kandidati moraju predstaviti sebe i svojeg partnera/partnericu, svoju ljubavnu priču te razlog zbog kojeg upravo oni zaslužuju osvojiti nagradu - Happy vjenčanje godine. 

Svi prijavljeni parovi okupit će se 11. prosinca 2026. godine u hotelu Novotel, na adresi Slavonska avenija 100, Zagreb, gdje će se s istima obaviti druženje i razgovori te će se odabrati 5 (pet) parova finalista koji ulaze u veliko finale. Priređivač će tijekom okupljanja snimati atmosferu, a dio snimljenog sadržaja objavit će se na društvenim mrežama Priređivača.

Finaliste projekta „Happy vjenčanje godine” odabrat će stručni žiri sastavljen od predstavnika Happy FM-a i Sponzora.
Prilikom odabira finalista žiri će vrednovati originalnost i autentičnost prijave, osobnost i energiju prijavljenih parova, njihovu međusobnu povezanost, motivaciju za sudjelovanje te ukupan dojam koji ostavljaju kroz prijavu i predstavljanje. Posebna pozornost posvetit će se spontanosti, neposrednosti i spremnosti parova na aktivno sudjelovanje u projektnim i promotivnim aktivnostima.
Odluka žirija donijet će se na temelju ukupne procjene navedenih kriterija.

U razdoblju od 14. prosinca do 18. prosinca 2026. godine, Priređivač će u radijskom programu i na službenom Instagramu Happy FM-a svaki dan predstaviti po jedan par finalista, zasebnom objavom koja će biti dostupna za interakcije korisnika u trajanju od 24 sata od trenutka objave. Korisnici će putem objava moći ostvarivati interakcije u obliku oznaka „sviđa mi se” (like), komentara i dijeljenja objave (share).
Par koji na svojoj objavi osvoji sveukupno najveći angažman bit će proglašen pobjednikom Natječaja, odnosno postati će Happy par i Happy mladenci te će ostvariti pravo na nagradu – organizaciju Happy vjenčanja godine.

Pobjednici Natječaja proglasit će se 21. prosinca 2026. godine u radijskom programu i na društvenim mrežama Happy FM-a.

Nakon proglašenja pobjednika Natječaja započet će pripreme za pripreme za realizaciju vjenčanja. Kroz radijski program i društvene mreže pratit će se pripreme za vjenčanje, odabir vjenčanice, odijela, prstenja, cvijeća i svadbene torte.

Vjenčanje će se održati 6. veljače 2027. godine. Priređivač će pratiti posljednje pripreme te će prisustvovati svadbenoj večeri. Odabrani sadržaj prenosit će se  u radijskom programu i na društvenim mrežama Happy FM-a.

Nagrada za pobjednike Natječaja uključuje:

· svadbenu večeru u hotelu Novotel, Slavonska avenija 100, Zagreb za najviše 50 gostiju (uključujući mladence) prema unaprijed definiranom paketu/meniju Priređivača. Pobjednički par obvezan je o vlastitom trošku zakupiti još minimalno 50 stolica. Trošak dodatnih gostiju iznad osiguranog paketa i obaveznog zakupa, kao i posebnih zahtjeva (npr. skupa alkoholna pića izvan paketa) snose sami dobitnici
· vjenčanicu (uključuje najam ili kupnju vjenčanice u partnerskom salonu I do Weddings do maksimalne vrijednosti od 2.000 EUR)
· odijelo i cipele za mladoženju (uključuje kupnju/šivanje odijela i cipele u partnerskom salonu Perrin do maksimalne vrijednosti od 1.600 EUR)
· cipele za mladenku (osigurava Priređivač do maksimalne vrijednosti od 300 EUR)
· prstenje (par vjenčanog prstenja iz partnerske zlatarnice Zaks do maksimalnog iznosa od 3.125 EUR)
· cvijeće za dekoraciju cvjećarnice Ljubica (osigurano u suradnji s partnerskim obrtima, prema standardnom dizajnu i obujmu koji definira Priređivač u maksimalnoj vrijednosti 600 EUR)
· vjenčani buket cvjećarnice Ljubica u vrijednosti 170 EUR
· photo booth s rasvjetom tvrtke Smart Event (korištenje foto-kabine tijekom svadbene večeri u trajanju od maksimalno 5 sati)
· glazbeni program (osigurava Priređivač prema ugovorenoj satnici i protokolu)
· foto i video snimanje (osigurava Priređivač prema ugovorenoj satnici i protokolu tijekom dana vjenčanja i večere)
Članak 8.
Nagrada se dobitnicima isporučuje uz predočenje važećeg identifikacijskog dokumenta koji je, po podacima, identičan podacima koje je natjecatelj naveo u prijavi na način da se maksimalno zadovolje osnovni ciljevi provođenja Natječaja, te Opća uredba o zaštiti osobnih podataka.

Članak 9.
Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave sudionika na natječaj i ispunjavanje uvjeta za ostvarivanje nagrade. Priređivač  će obavijestiti sudionike o svim eventualnim izmjenama Pravila i Natječaja objavom na mrežnoj stranici www.happyfm.hr.   

U slučaju nastupa tehničkih problema sa telekomunikacijskom mrežom ili bilo kojeg drugog problema koji bi mogao utjecati na prijave sudionika na Natječaj, isti se stavlja u fazu mirovanja odnosno privremenog prekida Natječaja dok se problem ne otkloni, bez mogućnosti produljenja trajanja nagradnog natječaja.

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava pravo bez daljnjeg objašnjenja iz Natječaja isključiti sudionika za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika,  Priređivač zadržava pravo Dobitniku oduzeti nagradu i dodijeliti je nekom drugom sudioniku.

Članak  10.
Nagradu nije moguće zamijeniti za novčanu naknadu niti prenijeti na treće osobe. 

Ako dobitnici odbiju preuzeti nagradu ili ne surađuju s Priređivačem na način koji onemogućuje njezinu realizaciju, smatrat će se da su odustali od nagrade te Priređivač zadržava pravo dodijeliti nagradu drugom sudioniku Natječaja.

Priređivač ne odgovara za nemogućnost realizacije nagrade ili pojedinog njezina dijela koja je posljedica okolnosti na strani dobitnika.

Članak 11.
Svojom prijavom na Natječaj te sudjelovanjem u istome sudionici potvrđuju da su upoznati s Pravilnikom o nagradnom natječaju te da pristaju na njegova pravila te  daju svoju privolu da se  njihovi prikupljeni  osnovni osobni podaci mogu obrađivati od strane Voditelja obrade (Happy FM d.o.o., Velika Gorica, Kolodvorska 29, 01 66 90 601) kao i izvršitelja obrade podataka (agencije za tržišno komuniciranje amm-all market media, Av. Većeslava Holjevca 29, Zagreb, OIB 92923187236) te sponzora (ROX d.o.o. Slavonska avenija 100, Zagreb, OIB:  20534431136) sukladno ovom Pravilniku i sa sljedećom svrhom obrade: 

· zaprimanje i evidentiranje prijava za sudjelovanje  Natječaju 
· provjera ispunjavanja uvjeta za sudjelovanje u Natječaju
· provedba postupka odabira finalista i pobjednika Natječaja;
· kontaktiranje sudionika i dobitnika radi provedbe Natječaja i realizacije nagrade
·  identifikacija i provjera podataka dobitnika Natječaja 
· Objava i korištenje tonskih i video zapisa i identifikacijskih osobnih podataka (ime) sudionika i dobitnika nagradnog natječaja u programu radija Happy FM-a te društvenih mreža Happy FM-a sa svrhom realizacije i promocije Natječaja
Pravna osnova obrade je privola ispitanika (prijavljeni sudionik nagradnog natječaja), a kategorije osobnih podataka koje se prikupljaju su identifikacijski podaci  - ime i prezime, adresa, broj mobitela, e-mail te tonski i video zapisi koje sudionici dostavljaju prilikom prijave ili koji nastanu tijekom provedbe Natječaja..

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi. Osobni podaci dobitnika čuvat će u arhivi Voditelja obrade 6 mjeseci nakon realizacije Natječaja i nakon toga će biti obrisani iz baze Voditelja obrade.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: https://www.whatsapp.com/legal/. 

Osobni podaci prikupljaju se i obrađuju i od pružatelja usluge Instagram  čija pravila privatnosti možete pronaći na sljedećoj WEB adresi: https://help.instagram.com/581066165581870/?locale=hr_HR 

Osobni podaci prikupljaju se i obrađuju i od strane pružatelja usluge Facebook  čija pravila privatnosti možete pronaći na sljedećoj WEB adresi: https://www.facebook.com/privacy/policy/?locale=hr_HR. 

Želimo potvrditi da su nam sve informacije vezane uz osobne podatke ispitanika (sudionike Natječaja)  izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na https://happyfm.hr/izjava-o-privatnosti/. 

Davanje osobnih podataka i davanje suglasnosti (privola) na obradu je dobrovoljno, a davanje istih predstavlja uvjet nužan za realizaciju Natječaja i nagrade.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (https://happyfm.hr/izjava-o-privatnosti/ )  upoznajemo sudionike Natječaja o sljedećem:

· imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika  
· imaju  prava na ulaganje prigovora na obradu takvih podataka  te prava na prenosivost podataka
· imaju mogućnosti opozvati predmetnu danu suglasnost (privolu)  putem pisanog opoziva dostavljenog na adresu voditelja obrade ili putem elektroničke pošte na: sluzbenik@happyfm.hr  a da to ne utječe na zakonitost obrade koja se temeljila na privoli prije nego što je ona povučena
· imaju pravo  na podnošenje prigovora nadzornom tijelu (AZOP)
· Prijavom na nagradni natječaj izjavljujete da ste punoljetni i da ste u mogućnosti dati suglasnost za obradu osobnih podataka. 
Članak 12.
Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost stvarno nadležnog suda u Velikoj Gorici.

Članak  13.
Ovaj Pravilnik stupa na snagu danom objave na web stranici www.happyfm.hr a njegova pravila primjenjuju se do ispunjenja svih obveza Priređivača i dobitnika koje su predviđene pojedinim člancima Pravilnika.

U Velikoj Gorici, 09.11.2026.	
Happy FM d.o.o                                                                                                                                                           

Mateja Punek,  direktorica

Happy FM društvo s ograničenom odgovornošću, sa sjedištem u Velikoj Gorici, Kolodvorska 29 / Upisano u sudski registar Trgovački sud u Zagrebu pod brojem MBS 080001943 / Temeljni kapital 3.000,00 euro/ uplaćen u cijelosti. Osoba ovlaštena za zastupanje: Anita Šulentić, direktorica / Broj računa IBAN HR3525000091101509217 ADDIKO BANK d.d.

